45. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 69147 της 5/12 Αυγ. 1969  (ΦΕΚ Β' 515) Περί παρατάσεως της ισχύος εκλογικών καταλόγων και καθορισμού του τρόπου ενημερώσεως αυτών. (Διόρθ. Ημαρτ. ΦΕΚ Β' 565 της 8 Σεπτ. 1969) Λαβόντες υπ' όψιν: 1)Τας διατάξεις του άρθρ. 2 του Ν.Δ. 242/1969 "περί ρυθμίσεως θεμάτων αφορώντων εις την επέκτασιν των συστημάτων καταλόγων εκλογικών βιβλιαρίων και καταλόγων κατ' ενορίας". 2)Ότι από της κατά Νόμον οριστικοποιήσεως μέχρι της λεξικογραφήσεως και εκτυπώσεως υπό της Μηχανογραφικής Υπηρεσίας του Υπουργείου των συνταχθησομένων κατ' εφαρμογήν του υπ' αριθ. 435/1968 Β.Δ/τος, νέων καταλόγων εκλογικών βιβλιαρίων, θα μεσολαβήση χρονικόν διάστημα, διά την ολοκλήρωσιν της διαδικασίας ίνα οι νέοι ούτοι κατάλογοι καταστούν χρησιμοποιήσιμοι. 3)Την εκ της αιτίας ταύτης ανακύπτουσαν ανάγκην παρατάσεως της ισχύος και ενημερώσεως των υπό κατάργησιν παλαιών εκλογικών καταλόγων, αποφασίζομεν: Καθορίζομεν ως ακολούθως τα της ισχύος και του τρόπου ενημερώσεως, των, κατ' εφαρμογήν του υπ' αριθ. 435/1968 Β.Δ/τος, ως ετροποποιήθη διά του υπ' αριθ. 244/1969, ομοίου, καταργουμένων των υπό ανασύνταξιν λεξικογραφημένων και κωδικοποιημένων εκλογικών καταλόγων και των παραρτημάτων αυτών. Ι.Οι κατάλογοι ούτοι (απλοί εκλογικοί κατάλογοι εν γένει, ως και κατάλογοι εκλογικών βιβλιαρίων, μη συντεταγμένοι κατ' ενορίας, δήμων και κοινοτήτων πληθυσμού άνω των 5.000 κατοίκων), ισχύουν επί εν έτος από της ημερομηνίας οριστικοποιήσεως κατά Νόμον των συνταχθησομένων κατ' εφαρμογήν των ως είρηται διαταγμάτων νέων καταλόγων εκλογικών βιβλιαρίων. ΙΙ.Οι παλαιοί ούτοι κατάλογοι, ων παρατείνεται η ισχύς, θέλουσιν ενημερωθή διά της προσθήκης εις αυτούς, υπό τύπον παραρτήματος, ειδικών καταστάσεων εις ας θα εγγραφούν : α)Άπαντες οι υποβαλόντες αρμοδίως μέχρι της 30.6.1969 τα κατά Νόμον δικαιολογητικά προς εγγραφήν το πρώτον εις τους εκλογικούς καταλόγους. β)Άπαντες οι εκλογείς οι υποβαλόντες μέχρι της αυτής ως άνω ημερομηνίας τα κατά Νόμον δικαιολογητικά προς μεταφοράν του εκλογικού αυτών δικαιώματος εις δήμον ή κοινότητα του οποίου οι κατάλογοι καταργούνται. Αι ειδικαί αύται καταστάσεις θα συνταχθούν υπό των Γραφείων εκλογικών καταλόγων των Νομαρχιών, καθ' ον τρόπον και οι τοιαύται εγγραπτέων εκλογέων, περί ων το εδάφ. δ' της παρ. 2 του άρθρου μόνου του υπ' αριθ. 435/1968 Β.Δ/τος. Αι στήλαι των ειδικών τούτων καταστάσεων πλην του αύξοντος αριθμού, θα συμπληρωθώσιν επί τη βάσει των στοιχείων της εγγραφής των εκλογέων εις τας ως άνω καταστάσεις εγγραπτέων ή εις τας καταστάσεις μετεγγραπτέων εκλογέων, η σύνταξις των οποίων θα προηγηθή. (Αντί για τη σελ. 176,29 (β) Σελ. 176,29(γ) Τεύχος Ζ53-Σελ. 53 Εκλογικοί Κατάλογοι  και βιβλιάρια 1.Ζ.β.42-45 Προς ευχερή επισήμανσιν και έλεγχον υπό του αρμοδίου Πρωτοδικείου της τοιαύτης εγγραφής, επί της δεξιάς πλευράς της ως άνω ειδικής καταστάσεως και εις το περιθώριον αυτής, θα σημειωθούν επιπροσθέτως, ο αύξων αριθμός της εγγραφής εκάστου εκλογέως εις τας καταστάσεις εγγραπτέων ή μετεγγραπτέων εκλογέων, εν συνεχεία δε του αριθμού τούτουθα τεθούν τα ψηφία Ε ή Μ τα οποία υποδηλούν αντιστοίχως τας καταστάσεις εγγραπτέων και μετεγγραπτέων εκλογέων. Ως προς την αποστολήν των ειδικών τούτων καταστάσεων εις το αρμόδιον Πρωτοδικείον, την κύρωσιν και την υποβολήν αυτών εις το Υπουργείον εφαρμόζονται αι σχετικαί διατάξεις των υπ' αριθ. 592/1963, 435/1968 και 244/1969 Β.Δ/των/ Αι ειδικαί αύται καταστάσεις κυρούμεναι υπό των αρμοδίων Πρωτοδικείων επέχουν θέσιν παραρτημάτων έτους 1969, των υπό κατάργησιν και ανασύνταξιν εκλογικών καταλόγων. 